Rikunarita-ORG/Wikinium huggingface dataset:
# స్థూల దేశీయోత్పత్తి

*USD, ప్రపంచ బ్యాంక్*, 2014 లో GDP (నామమాత్రపు) పరిమాణం ప్రకారం ప్రపంచ ఆర్థిక వ్యవస్థల పటం
**స్థూల దేశీయోత్పత్తి** అంటే ఒక నిర్ణీత కాలవ్యవధిలో ఒక దేశ సరిహద్దులో ఉత్పత్తి చేయబడ్డ పూర్తయిన వస్తువులు, సేవల మార్కెట్ విలువ. స్థూలంగా దేశీయంగా ఉత్పత్తులను కొలిచే ఒక ప్రమాణంగా ఇది ఆ దేశపు ఆర్థిక పరిపుష్టతను సూచిస్తుంది. మామూలుగా ఇది సంవత్సరానికొకసారి గణించినా అప్పుడప్పుడు త్రైమాసికానికోసరి కూడా గణిస్తారు.

భారతదేశంలో *సెంట్రల్ స్టాటిస్టిక్స్ ఆఫీస్* (సిఎస్ఒ - కేంద్ర గణాంకాల శాఖ) ప్రతి సంవత్సరంలో మూడు నెలలకోసారి మొత్తం నాలుగు సార్లు స్థూల దేశీయోత్పత్తిని అంచనా వేస్తుంది. వీటిని త్రైమాసిక గణాంకాలు అంటారు. అలాగే ప్రతి సంవత్సరం వార్షిక వృద్ధి రేటును కూడా గణాంకాల శాఖ ప్రచురిస్తుంది. అల్పాదాయం, మధ్య ఆదాయం కలిగిన దేశాల్లో జిడిపి ఎంత వృద్ధిలో ఉంటే, వారి పెరుగుతున్న జనాభా అవసరాలు అంతగా తీరుతున్నట్లు లెక్క.

## జిడిపి (GDP), జిఎన్ఐ (GNI)

స్థూల జాతీయ ఉత్పత్తి (జిఎన్‌పి) లేక తరువాత వాడుకలోకి వచ్చిన (స్ధూల జాతీయ ఆదాయం (జిఎన్ఐ) కి జిడిపి కి తేడా లెక్కించే ఆదాయ స్థానం. ప్రపంచానికి అన్వయించేటప్పుడు, ప్రపంచ జిడిపి, ప్రపంచ జిఎన్ఐ ఒకటే.

జిడిపి అనేది దేశ సరిహద్దుల్లో ఉత్పత్తి చేయబడిన ఉత్పత్తి; జిఎన్ఐ అనేది ఒక దేశ పౌరుల యాజమాన్యంలోని సంస్థలచే ఎక్కడైనా ఉత్పత్తి చేయబడిన ఉత్పత్తి. ఒక దేశంలోని ఉత్పాదక సంస్థలన్నీ దాని స్వంత పౌరులకు చెందినవి అయితే, ఆ పౌరులు మరే దేశాలలోనూ ఉత్పాదక సంస్థలను కలిగి ఉండకపోతే ఈ రెండూ ఒకే విధంగా ఉంటాయి. అయితే, ఆచరణలో, విదేశీ యాజమాన్యం GDP, GNI లను ఒకేలా చేస్తుంది. ఒక దేశం యొక్క సరిహద్దులలో ఉత్పత్తి, దేశం వెలుపల యాజమాన్యంగల సంస్థ చేసినా, ఆ దేశ జిడిపిలో భాగంగా లెక్కించబడుతుంది, కాని జిఎన్ఐ లో అలాకాదు; మరోవైపు, దేశం వెలుపల ఉన్న ఒక సంస్థ ఉత్పత్తి, కానీ దేశ పౌరులలో ఒకరి స్వంతం అయినప్పుడు, దాని GNI లో భాగంగా లెక్కించబడుతుంది, కాని దాని జిడిపి లో కాదు.

ఉదాహరణకు, అమెరికా జిఎన్ఐ, అమెరికన్ యాజమాన్యంలోని సంస్థలు ఎక్కడైనా ఉత్పత్తి చేసే ఉత్పత్తి విలువ. ఒక దేశం అప్పులు ఎక్కువైనప్పుడు, తన ఆదాయాన్ని ఈ రుణం తీర్చడానికి ఖర్చు చేస్తే జిఎన్‌ఐ తగ్గుతుంది, కాని జిడిపి తగ్గదు. అలాగే ఒక దేశం తన వనరులను తమ దేశానికి వెలుపల ఉన్న సంస్థలకు విక్రయిస్తే, ఇది కాలక్రమేణా జిఎన్‌ఐ తక్కువలో ప్రతిబింబిస్తుంది, కాని జిడిపి తగ్గదు. అందువలన జాతీయ అప్పులు పెరిగి, ఆస్తులు తగ్గుతున్న దేశాలలోని రాజకీయ నాయకులు జిడిపి పదం వాడటానికి ఇష్టపడేటట్లు చేస్తుంది.

జిడిపికి ప్రపంచంలోని మిగతా ప్రాంతాలనుండి వచ్చే ఆదాయం కలిపి, ఇతరదేశాలకు రుణం తిరిగి చెల్లించడానికైన ఖర్చు తీసివేస్తే స్థూల జాతీయ ఆదాయం (జిఎన్‌ఐ) కు సమానం అవుతుంది.

1991 లో, అమెరికా జిఎన్‌పి బదులు జిడిపిని ప్రాధమిక ఉత్పత్తి కొలతగా వాడటం ప్రారంభించింది. అమెరికా జిడిపి, జిఎన్‌పి మధ్య సంబంధం *జాతీయ ఆదాయ, ఉత్పత్తి ఖాతాల* పట్టిక 1.7.5 లో చూపబడింది.

## మూలాలు
# దెర్సు ఉజాలా

| దెర్సు ఉజాలా |
| --- |
| దర్శకత్వం | అకీరా కురొసావా |
| రచన | వ్లాదిమిర్ అర్సెనైవ్ (పుస్తకం), అకీరా కురొసావా, యూరి నాగిబిన్ |
| నిర్మాత | యోచి మాట్సు, నికోలాయ్ సిజోవ్ |
| తారాగణం | యూరియ్ సోలమిన్, మాక్సిమ్ మున్జుక్, మిఖైల్ బైచోవ్, వ్లాదిమిర్ క్రులెవ్ |
| ఛాయాగ్రహణం | అసకజు నాకై, యూరి గాంట్మాన్, ఫ్యోడర్ డోబ్రోనోవ్ |
| కూర్పు | వేలెంటినా స్టెపనోవా |
| సంగీతం | ఇసాక్ శ్వేర్స్ |
| నిర్మాణ సంస్థలు | డైయి ఫిల్మ్, మోస్ఫిల్మ్ |
| పంపిణీదార్లు | మోస్ఫిల్మ్ (యు.ఎస్.ఎస్.ఆర్), డైయి ఫిల్మ్ (జపాన్), న్యూ వరల్డ్ పిక్చర్స్ (యునైటెడ్ స్టేట్స్) |
| విడుదల తేదీs | 1975 జులై (1975-07) (యు.ఎస్.ఎస్.ఆర్) 2 ఆగస్టు 1975 (జపాన్) |
| సినిమా నిడివి | 144 నిముషాలు |
| దేశాలు | సోవియట్ యూనియన్ జపాన్ |
| భాష | రష్యన్ భాష |
| బడ్జెట్ | $4,000,000 (est.) |

**దెర్సు ఉజాలా** అకీరా కురొసావా దర్శకత్వంలో 1975లో విడుదలైన సోవియట్-జపనీస్ కో-ప్రొడక్షన్ చలనచిత్రం. ఇది కురపోవా దర్శకత్వం వహించిన మొదటి జపనీస్ భాషా చిత్రంగా, మొదటి, ఏకైక 70ఎంఎం చిత్రంగా నిలిచింది. 1975లో మాస్కో ఇంటర్నేషనల్ ఫిలిం ఫెస్టివల్ లో గోల్డెన్ ప్రైజ్, ప్రిక్స్ ఇంటర్నేషనల్ ఫెడరేషన్ ఆఫ్ ఫిల్మ్ క్రిటిక్స్ అవార్డులతోపాటూ 1976లో ఉత్తమ విదేశీ చిత్రంగా ఆస్కార్ అవార్డును అందుకుంది.

ఈ చిత్రం సోవియట్ యూనియన్ లో 20.4 మిలియన్ల టికెట్లు అమ్ముడవడంతోపాటూ యునైటెడ్ స్టేట్స్, కెనడాలలో 1.2 మిలియన్ డాలర్లు వసూలు చేసింది.

## నటవర్గం

* యూరియ్ సోలమిన్
* మాక్సిమ్ మున్జుక్
* మిఖైల్ బైచోవ్
* వ్లాదిమిర్ క్రులెవ్
* వి. లాస్టోచ్కిన్
* స్టానిస్లవ్ మారిన్
* ఇగోర్ సిఖ్రా
* వ్లాదిమిర్ సెర్గియాకోవ్
* యానైస్ యాకోబ్సన్స్
* వి. ఖ్లెస్టోవ్
* జి. పొలునిన్
* వి. కోల్డిన్
* ఎం. టెటోవ్
* ఎస్. సిన్యావిస్కి
* వ్లాదిమిర్ సేవర్బా

## సాంకేతికవర్గం

* దర్శకత్వం: అకీరా కురొసావా
* నిర్మాత: యోచి మాట్సు, నికోలాయ్ సిజోవ్
* రచన: వ్లాదిమిర్ అర్సెనైవ్ (పుస్తకం), అకీరా కురొసావా, యూరి నాగిబిన్
* సంగీతం: ఇసాక్ శ్వేర్స్
* ఛాయాగ్రహణం: అసకజు నాకై, యూరి గాంట్మాన్, ఫ్యోడర్ డోబ్రోనోవ్
* కూర్పు: వేలెంటినా స్టెపనోవా
* నిర్మాణ సంస్థ: డైయి ఫిల్మ్, మోస్ఫిల్మ్
* పంపిణీదారు: మోస్ఫిల్మ్ (యు.ఎస్.ఎస్.ఆర్), డైయి ఫిల్మ్ (జపాన్), న్యూ వరల్డ్ పిక్చర్స్ (యునైటెడ్ స్టేట్స్

## మూలాలు
# ఆస్కార్ వైల్డ్

| ఆస్కార్ వైల్డ్ |
| --- |
| నెపోలియన్ సరోనీ చే 1882 లో తీయబడిన చిత్రం. |
| జననం | Oscar Fingal O'Flahertie Wills Wilde (1854-10-16)1854 అక్టోబరు 16 డర్బిన్ , ఐర్లాండ్ |
| మరణం | 1900 నవంబరు 30(1900-11-30) (వయసు: 46) పారిస్, ఫ్రాన్స్ |
| వృత్తి | రచయిత, కవి, నాటక రచయిత |
| భాష | ఇంగ్లీషు, ఫ్రెంచ్ |
| జాతీయత | ఐరిష్ |
| పూర్వ విద్యార్థి | ట్రినిటీ కాలేజి, డర్బిన్ మాగ్డలిన్ కాలేజీ, ఆక్స్‌ఫర్డు |
| కాల వ్యవధి | Victorian era |
| సాహిత్య ప్రక్రియ | డ్రామా, చిన్న కథలు, డైలాగులు, జర్నలిజం. |
| సాహిత్య ఉద్యమం | Aestheticism |
| ప్రసిద్ధ రచనలుs | *The Importance of Being Earnest*, *The Picture of Dorian Gray* |
| దాంపత్యభాగస్వామి | కాన్‌స్టన్స్ లాయిడ్ (1884–1898) |
| పిల్లలు | సిరిల్ హాలండ్, వైవయాన్ హాలండ్ |
| బంధువులు | Sir విల్లియం వైల్డ్, జానే, Lady లేడీ వైల్డ్ |
| సంతకం |
|  |

**ఆస్కార్ వైల్డ్** (అక్టోబర్ 16, 1854 – నవంబర్ 30, 1900) ఐర్లండుకు చెందిన నాటక రచయిత, నవలా రచయిత, కవి, కథా రచయిత. ఆయన రచనల్లోని చతురత పాఠకులను ఇట్టే ఆకట్టుకుంటుంది. లండన్ను విక్టోరియా రాణి పరిపాలించే కాలంలో ఆయన ప్రముఖ రచయితల్లో ఒకడిగానే కాక ఆయన సమకాలికుల్లో ఒక ప్రత్యేక స్థానాన్ని సంపాదించుకున్నాడు.

## బాల్యం

ఆస్కార్ వైల్డ్ డబ్లిన్ లోని 21, వెస్ట్‌లాండ్ రో అనే ప్రదేశంలో జన్మించాడు. ఒక ఆంగ్లో-ఐరిష్ కుటుంబంలో ఆయన రెండో సంతానంగా జన్మించాడు. ఆయన తల్లిదండ్రులు సర్ విలియం వైల్డ్, జేన్ ఫ్రాంకెస్కా వైల్డ్. జేన ఒక మంచి రచయిత్రి మాత్రమే కాకుండా *యంగ్ ఐర్లాండర్స్* అనే ఒక విప్లవ సంస్థకు కవయిత్రిగా కూడా పనిచేసేది. జీవితాంతం ఐరిష్ జాతీయురాలుగానే గడిపింది.

సర్ విలియం ఐర్లాండ్ లోనే పేరొందిన కన్ను, చెవి వ్యాధుల స్పెషలిస్టు. 1864 లో వైద్య రంగానికి ఆయన చేసిన సేవలకు గాను బ్రిటిష్ ప్రభుత్వం *సర్* బిరుదునిచ్చి సత్కరించింది. ఆయన పురావస్తు శాస్త్రం మీద, జానపదుల మీద కూడా కొన్ని పుస్తకాలు రాశాడు. పేరొందిన వితరణశీలి. ట్రినిటీ కాలేజ్ డబ్లిన్ కు వెనుక ఉన్న లింకన్ ప్లేస్ అనే ప్రదేశంలో ఉన్న డిస్పెన్సరీలో ఆయన నగరంలోని పేదప్రజలకు ఉచితంగా వైద్యం చేసేవాడు.

## మూలాలు
# ప్రభుత్వం

**ప్రభుత్వం** అనగా ఒక దేశాన్ని లేదా రాష్ట్రాన్ని లేదా సమాజాన్ని నియంత్రించి పరిపాలించే సంస్థ, ఇది ఒక నిర్ధిష్ట ప్రాంతంలో, నిర్దిష్ట సమూహాముపై కార్యనిర్వాహక అధికారాన్ని వినియోగించే సమిష్టి సమూహాము. ప్రభుత్వం ప్రజలను పరిపాలిస్తుంది. ఇది రాజకీయంగా వ్యవస్థీకృత భూభాగంపై అధికారాన్ని వినియోగించే వ్యక్తి లేదా సమూహాన్ని సూచిస్తుంది. ప్రభుత్వం అనేది ఒక వ్యవస్థీకృత వ్యవస్థ, ఇది చట్టాన్ని రూపొందించేవారిని, నిర్వాహకులును, పరిపాలనా అధికారులను కలిగి ఉంటుంది. ప్రభుత్వం చట్టాలను రూపొందించి వాటిని అమలు పరుస్తుంది. ప్రభుత్వం తన అధికార యంత్రాంగం ద్వారా పాలన కొనసాగించడానికి కార్యాలయాలను ఏర్పాటు చేస్తుంది, వీటిని ప్రభుత్వ కార్యాలయాలు అంటారు. ప్రభుత్వ కార్యాలయాల ద్వారా ప్రభుత్వం ప్రజలకు సేవ చేస్తుంది. ప్రభుత్వం న్యాయ, ఆర్థిక, వైద్య నిర్వహణ వ్యవస్థలను పటిష్ట పరచి దేశాభివృద్ధికి కృషి చేస్తుంది. ప్రభుత్వం ప్రజలకు వారి హక్కులు, బాధ్యతలు తెలియజేసి వారిని చైతన్యపరుస్తుంది. ప్రతి దేశంలో ప్రతి ప్రభుత్వానికి ప్రభుత్వ యంత్రాంగం, రాజ్యాంగం ఉంటుంది. ప్రభుత్వం అనేది ఒక దేశం లేదా రాష్ట్రాలలో ఒక నిర్దిష్ట వ్యవస్థ ద్వారా ఒక నిర్దిష్ట కాలానికి పాలించే కొంతమంది వ్యక్తుల సమూహం. ఒక దేశంలో కేంద్ర స్థాయిలో ఏర్పడిన ప్రభుత్వాన్ని కేంద్ర ప్రభుత్వమని, రాష్ట్ర స్థాయిలో ఏర్పడిన ప్రభుత్వాన్ని రాష్ట్ర ప్రభుత్వమని అంటారు.

ప్రభుత్వం అనేది రెండు రకాలు 1.రాచరిక ప్రభుత్వం 2.ప్రజాస్వామ్య ప్రభుత్వం

## రాచరిక ప్రభుత్వం

రాచరిక ప్రభుత్వంలో ప్రధాన వ్యక్తిని రాజు అంటారు. రాచరిక ప్రభుత్వంలో రాజు ఎంపిక వంశపారంపర్య వారసత్వంగా జరుగుతుంది. రాచరిక ప్రభుత్వంలో ముఖ్యమైన వ్యక్తులు రాజు, రాణి, మంత్రి, సేనాధిపతి. ఒక రాజ్యంలో రాజు కింద రాజ్యభాగాలను ఏలే రాజులను సామంత రాజులు అంటారు.

## ప్రజాస్వామ్య ప్రభుత్వం

ప్రజాస్వామ్య ప్రభుత్వంలో దేశ స్థాయిలో ప్రధాన వ్యక్తులు రాష్ట్రపతి, ప్రధానమంత్రి, మంత్రులు, పార్లమెంట్ సభ్యులు. రాష్ట్ర స్థాయిలో ప్రధాన వ్యక్తులు గవర్నర్, ముఖ్యమంత్రి, మంత్రులు, శాసనసభ్యులు. ప్రజాస్వామ్య ప్రభుత్వంలో జిల్లా స్థాయిలో కలెక్టర్లు ప్రధాన బాధ్యత వహిస్తారు. ప్రజాస్వామ్య ప్రభుత్వంలో ప్రభుత్వాన్ని ప్రజలు ఎన్నికల ద్వారా ఎన్నుకుంటారు. ఎన్నికలలో రాజకీయపార్టీలు ప్రముఖ పాత్ర పోషిస్తాయి.

## మూలాలు
# 1799

**1799** గ్రెగోరియన్‌ కాలెండరు యొక్క మామూలు సంవత్సరము.

|  |  |
| --- | --- |
| **సంవత్సరాలు:** | 1796 1797 1798 - **1799** - 1800 1801 1802
 |
| **దశాబ్దాలు:** | 1770లు 1780లు - **1790లు** - 1800లు 1810లు
 |
| **శతాబ్దాలు:** | 17 వ శతాబ్దం - **18 వ శతాబ్దం** - 19 వ శతాబ్దం
 |

## సంఘటనలు

* జనవరి: కాశీరావు హోల్కరు స్థానంలో ఖండే రావు హోల్కరు ఇండోర్ రాజయ్యాడు
* మే 4: శ్రీరంగపట్నం యుద్ధంలో బ్రిటిషు వారు టిపు సుల్తాన్ను ఓడించారు. ఆ యుద్ధంలో అతడు మరణించాడు
* జూన్ 30: మూడవ కృష్ణరాజ ఒడయార్ మైసూరు సింహాసనమెక్కాడు.
* జూలై 12: రంజిత్ సింగ్ లాహోరును వశపరచుకున్నాడు. సిక్కు సామ్రాజ్య స్థాపనలో ఇది కీలకమైన అడుగు.
* జూలై 25: నెపోలియన్, ముస్తఫా కెమాల్ పాషాకు చెందిన 10,000 మంది ఓట్టోమన్ సేనను ఓడించాడు.
* అక్టోబరు 16: వీరపాండ్య కట్టబొమ్మన్‌ను ఉరితీసారు
* అక్టోబరు 16: స్పానిషు పట్టణం విగోకు సమీపంలో 5.4 కోట్ల పౌండ్ల సంపదతో వెళ్తున్న స్పెయిను ఓడను బ్రిటిషు రాయల్ నేవీ పట్టుకుంది.
* డిసెంబరు 10: ఫ్రాన్సు పొడవుకు కొలమానంగా మీటరును అధికారికంగా స్వీకరించింది.
* డిసెంబరు 31: డచ్చి ఈస్టిండియా కంపెనీని మూసేసారు
* తేదీ తెలియదు: కొంగు నాడు, ఆంగ్లో-మైసూర్ యుద్ధాలలో టిప్పు సుల్తాన్ ఓటమి తరువాత, మద్రాసు ప్రెసిడెన్సీలో కలిసింది.
* తేదీ తెలియదు: 1799-1800 లో పొనుగుపాడు శ్రీ ఆంజనేయ స్వామి దేవాలయం నిర్మించారు
* తేదీ తెలియదు: కాన్రాడ్ జాన్ రీడ్ అనే అతను నార్త్ కరోలినాలో కాబరస్ కౌంటీలో దొరికిన పసుపు రంగు రాయిని తెచ్చి తన ఇంటి తలుపుకు స్టాపరుగా పెట్టుకున్నాడు. అది రాయి కాదు, బంగారపు ముద్ద అని 1802 లో అతడి తండ్రి కనుక్కున్నాడు
* తేదీ తెలియదు: బెల్జియంలో విలియం కాకరిల్ కాటన్ స్పిన్నింగు యంత్రాన్ని తయారు చెయ్యడం మొదలుపెట్టాడు.

## జననాలు

* జనవరి: ఖండే రావు హోల్కరు ఇండోర్ మహారాజు (మ. 1807)
* మే 20: బాల్జాక్, ఫ్రెంచి రచయిత (మ. 1850)
* మే 21: మేరీ అన్నింగ్ శిలాజ సేకర్త, శాస్త్రవేత్త. (మ. 1847)
* జూన్ 6: అలెగ్జాండర్ పుష్కిన్ (మ. 1837)

## మరణాలు

జార్జి వాషింగ్టన్ చిత్రం
* మే 4: టిప్పు సుల్తాన్, మైసూరు రాజు. (జ.1750)
* డిసెంబరు 14: జార్జి వాషింగ్టన్, అమెరికా మాజీ అధ్యక్షుడు. (జ.1732)

## పురస్కారాలు
# మధ్యప్రాచ్యం

Middle East|  |
| వైశాల్యం | 7,207,575 km2 (2,782,860 sq mi) |
| జనాభా | 371 million (2010) |
| దేశాలు |
UN member states (16)
* Bahrain
* Cyprus
* Egypt
* Iran
* Iraq
* Israel
* Jordan
* Kuwait
* Lebanon
* Oman
* Qatar
* Saudi Arabia
* Syria
* Turkey
* United Arab Emirates
* Yemen

UN observer state (1)
* State of Palestine

Disputed (1)
* Northern Cyprus
 |
| ఆధారపడేవారు |
External (1)
* Sovereign Base Areas of Akrotiri and Dhekelia

Internal (3)
* Gaza Strip
* మూస:Country data Kurdistan Region
* మూస:Country data Autonomous Administration of North and East Syria

Disputed (2)
* Golan Heights
* West Bank

UN Buffer Zones (2)
* UNBZC
* UNDOF Zone
 |
| పెద్ద నగరాలు | Largest cities: * Cairo
* Tehran
* Istanbul
* Baghdad
* Riyadh
 |

Map of the Middle East between Africa, Europe, Central Asia, and South Asia.
Middle East map of Köppen climate classification.
**మధ్య ప్రాచ్యం,** ఆఫ్రో-యురేషియాలోని ఒక ఖండాంతర ప్రాంతం. పశ్చిమ ఆసియా (ట్రాన్స్‌కాకేసియా మినహా), ఈజిప్టు మొత్తం (ఎక్కువ భాగం ఉత్తర ఆఫ్రికాలో ఉంది), టర్కీ (కొంత భాగం ఆగ్నేయ ఐరోపాలో ఉంది) ఇందులో భాగం. ఈ పదం 20 వ శతాబ్దం ప్రారంభంలో సమీప ప్రాచ్యం (నియర్ ఈస్ట్) అనే పదానికి బదులుగా విస్తృతంగా వాడుకలోకి వచ్చింది. "గ్రేటర్ మిడిల్ ఈస్ట్" (మధ్యప్రాచ్యం, ఉత్తర ఆఫ్రికా, ఆఫ్ఘనిస్తాన్, పాకిస్తాన్ లను కలుపుకుని. దీన్నే "మెనాప్" అంటారు) అనే మరింత విస్తృతమైన భౌగోళిక భావనలో మాగ్రెబ్, సుడాన్, జిబౌటి, సోమాలియా, కొమొరోస్ (ఇవన్నీ ఉత్తర ఆఫ్రికా దేశాలు), ఆఫ్ఘనిస్తాన్, పాకిస్తాన్ లు కలిసి ఉంటాయి. కొన్నిసార్లు ట్రాన్స్‌కాకాసియా, మధ్య ఆసియాలు కూడా వీటిలో కలిపి చెబుతారు. వివిధ నిర్వచనాల కారణంగా "మధ్య ప్రాచ్యం" అనే పదం కొంత గందరగోళానికి దారితీసింది.

చాలా మధ్యప్రాచ్య దేశాలు (మొత్తం 18 లో 13 దేశాలు) అరబ్బు ప్రపంచంలో భాగం. ఈజిప్టు, ఇరాన్, టర్కీలు ఈ ప్రాంతంలో అత్యధిక జనాభా కలిగిన దేశాలు. సౌదీ అరేబియా, విస్తీర్ణంలో ఈ ప్రాంతం లోని అతిపెద్ద దేశం. మధ్యప్రాచ్య చరిత్ర పురాతన కాలం నాటిది. ఈ ప్రాంతం యొక్క భౌగోళిక రాజకీయ ప్రాముఖ్యత సహస్రాబ్దాలుగా గుర్తించబడింది. ఊదుమతం, క్రైస్తవం, ఇస్లాంతో వంటి అనేక ప్రధాన మతాలకు మూలం మధ్యప్రాచ్యమే. ఈ ప్రాంతంలో అరబ్బులు మెజారిటీ జాతి సమూహంగా ఉన్నారు. తరువాత టర్కులు, పర్షియన్లు, కుర్దులు, అజెరిస్, కోప్ట్స్, యూదులు, అస్సిరియన్లు, ఇరాకీ తుర్క్మెన్‌లు, గ్రీక్ సైప్రియాట్లు ఉన్నారు.

మధ్య ప్రాచ్యంలో సాధారణంగా వేడి, శుష్క శీతోష్ణస్థితి ఉంటుంది. ఈజిప్టులోని నైలు డెల్టా, మెసొపొటేమియా (ఇరాక్, కువైట్, తూర్పు సిరియా) లోని టైగ్రిస్, యూఫ్రటీస్ వాటర్‌షెడ్ల వంటి పరిమిత ప్రాంతాలలో వ్యవసాయానికి తోడ్పడటానికి అనేక ప్రధాన నదులు నీటిసౌకర్యాన్ని అందిస్తున్నాయి. ఈ ప్రాంతాలను సారవంతమైన నెలవంక అని పిలుస్తారు. పర్షియన్ సింధుశాఖ సరిహద్దులో ఉన్న చాలా దేశాలలో ముడి చమురు నిల్వలు ఉన్నాయి. అరేబియా ద్వీపకల్పంలోని రాజులు పెట్రోలియం ఎగుమతుల ద్వారా ఆర్ధికంగా లాభపడుతున్నారు. శుష్క వాతావరణం వలన, శిలాజ ఇంధన పరిశ్రమపై అధికంగా ఆధారపడటం వలన, మధ్యప్రాచ్యం వాతావరణ మార్పులకు భారీగా కారణమౌతోంది. దాని ప్రతికూల ప్రభావం కూడా ఈ ప్రాంతంపై తీవ్రంగా పడనుందని భావిస్తున్నారు.

## మూలాలు
# మొరాకో

| المملكة المغربية *al-Mamlaka al-Maġribiyya*మొరాకో సామ్రాజ్యం |
| --- |
|

|  |  |
| --- | --- |
|  |  |
|  |  |

 |
| **నినాదం** "Allāh, al Waţan, al Malik"  (transliteration) "God, Nation, King" |
| **జాతీయగీతం** "Hymne Chérifien"Duration: 1 నిమిషం, 8 సెకండ్లు.1:08 |
| మొరాకో యొక్క స్థానం Map of the Kingdom of Morocco |
| **రాజధాని** | రబాత్ ﻿ / ﻿ |
| అతి పెద్ద నగరం | Casablanca |
| అధికార భాషలు | Arabic, others commonly used unofficially. |
| **జాతులు** | 80% Arab, 20% Berber, 0.8% Sahrawis, 0.3% (French, Spanish other), 0.1% Tuareg |
| స్థానిక పేరు | Moroccan |
| ప్రభుత్వం | Constitutional monarchy |
|  -  | King | Mohammed VI |
|  -  | Prime Minister | Abbas El Fassi |
| Unification | 1554  |
|  -  | Unified by Saadi dynasty | 1554  |
|  -  | Alaouite dynasty (present) | 1666  |
|  -  | Independence from France | March 2, 1956  |
|  -  | Independence from Spain | April 7, 1956  |
|  -  | జలాలు (%) | 250km² |
| జనాభా |
|  -  | 2008-01 అంచనా | 31,352,000 (37th) |
| **జీడీపీ** (PPP) | 2007 అంచనా |
|  -  | మొత్తం | $126.943 billion (54th) |
|  -  | తలసరి | $4,093 (IMF) (109th) |
| **జీడీపీ** (nominal) | 2007 అంచనా |
|  -  | మొత్తం | $75.116 billion (56th) |
|  -  | తలసరి | $2,422 (IMF) (108th) |
| **మా.సూ (హెచ్.డి.ఐ)** (2007) |  0.646 (medium) (126th) |
| కరెన్సీ | Moroccan dirham (`MAD`)  |
| కాలాంశం | WET (UTC+0) |
|  -  | వేసవి (DST) | WEST (UTC+1) |
| ఇంటర్నెట్ డొమైన్ కోడ్ | .ma |
| కాలింగ్ కోడ్ | +212 |
| \*All data excludes Western Sahara, much of which is under Moroccan *de facto* administrative control. |
| 1 | French is widely used in the government in official texts, and in the business community, though neither instance is 'official.' Moroccan Arabic, an Arabic vernacular is the most common native language. Amazigh or Berber languages are also widely spoken. |

**మొరాకో** : ఆఫ్రికన్, ఇస్లామిక్, అరబ్, బెర్బర్, యూరోపియన్ ప్రభావాలు గల ఈ చిన్న దేశానికి ఏటా 4 లక్షలకు పైగా పర్యాటకులు వస్తుంటారు. ముఖ్య వనరులు వ్యవసాయం,ఫాస్ఫేట్ గనులు. ఫెస్ (Fe"s)లో ఉన్న విశ్వవిద్యాలయం (859 AD), ప్రపంచంలోనే అతి పురాతనమైనది. మొరాకో ప్రజలు పుదీనా (mint)టీని సేవిస్తారు.చేతితో అల్లిన మొరాకో తివాచీలు చాలా ప్రసిద్ధమైనవి.

## మొరాకో ప్రముఖులు

* ఫాతిమా అల్-ఫిహ్రియా

మొరాకో తివాచీలు
## మూలాలు
# పాలస్తీనా అథారిటీ

|  السلطة الوطنية الفلسطينية *అస్-సల్త అల్-వతనియ్య అల్-ఫలస్తీనియ్య*పాలస్తీనా జాతీయ అధికారం |
| --- |
|

|  |  |
| --- | --- |
|  |  |
|  |  |

 |
| **జాతీయగీతంబలాది*Duration: 1 నిమిషం, 6 సెకండ్లు.1:06 |
| పాలస్తీనా యొక్క స్థానం  |
| **రాజధాని** అతిపెద్ద నగరం
 | జెరూసలెం
 |
| అధికార భాషలు | అరబ్బీ, ఇంగ్లీషు |
| ప్రభుత్వం |
|  -  | అధ్యక్షుడు | మహమూద్ అబ్బాస్ |
|  -  | ప్రధానమంత్రి | సలాం ఫయాజ్ |
| స్థాపన |  |
|  -  | స్థాపితము | 1994  |
| జనాభా |
|  -  | 2008 అంచనా | 4.017.000 (128th) |
| **జీడీపీ** (PPP) | 2005 అంచనా |
|  -  | మొత్తం | $5.550 బిలియన్లు (-) |
|  -  | తలసరి | వెస్ట్ బ్యాంక్ $1,500 (-) |
| **మా.సూ (హెచ్.డి.ఐ)** (2007) |  0.731 (medium) (106వది) |
| కరెన్సీ | ఇస్రాయెలీ కొత్త షెకెల్ జోర్డానియన్ దీనార్a (`JOD, ILS`)  |
| కాలాంశం | (UTC+2) |
|  -  | వేసవి (DST) |   (UTC+3) |
| ఇంటర్నెట్ డొమైన్ కోడ్ | .ps |
| కాలింగ్ కోడ్ | +970 |
| a en:West Bank మాత్రమే. b Not officially assigned. |

**పాలస్తీనా** లేదా **పాలస్తీనా జాతీయ ప్రభుత్వము** (**PNA** or **PA**; అరబ్బీ: *అస్-సుల్తా అల్-వతనియ్య అల్-ఫలస్తీనియ్యా*) గాజా పట్టీ, పశ్చిమ తీరపు ప్రాంతంలో ఏర్పాటు చేయబడ్డ 'పాలస్తీనా' ప్రజల ప్రభుత్వం.

## పాలస్తీనా గురించి

మధ్యధరా సముద్రం తీరాన 360 చదరపు కిలో మీటర్ల విస్తీర్ణంలో 15 లక్షల మంది జనాభాతో కిక్కిరిసి పోయి ఉండే పాలస్తీనియన్ భూభాగం గాజా. పాలస్తీనాలో ఇజ్రాయిల్ పాలకులు గాజాను నిరంతరం దిగ్బంధానికి గురిచేస్తూ వచ్చారు. విద్యుత్తు, నీటి సరఫరా నిలిపివేశారు. ఆహారం మందులు అందకుండా చేశారు. ఆ ప్రాంతంలోకి అంతర్జాతీయ మీడియా ప్రతినిధులను అనుమతించాలన్న తమ సుప్రీంకోర్టు ఆదేశాలను సైతం వారు పాటించ లేదు. మహిళలు, బాలలతో సహా అమాయక పాలస్తీనియన్లు ఎందరో హతమారిపోతున్నారు. వారి గృహాలు, ఆస్పత్రులు, పాఠశాలలు, నేలమట్టమై పోయాయి. హమాస్‌కు ఉగ్రవాద నేపథ్యం ఉన్నప్పటికీ ప్రజాస్వామ్యబద్ధంగా జరిగిన ఎన్నికల ద్వారానే గాజాలో అధికారంలోకి వచ్చింది. నాలుగు దశాబ్దాలకు పైగా ఆక్రమణలో గాజా ఉంది.'మున్ముందు మరింత బీభత్సం చోటుచేసుకోనుంది'. హిజ్బొల్లా లాగానే హమాస్ పూర్తిగా అదృశ్యమైపోతుందని ఇజ్రాయెల్ పాలకులు చెబుతున్నారు. హమాస్, ఫతాల మధ్య స్నేహం లేదు. మరో పాలస్తీనా భూభాగం వెస్ట్ బ్యాంక్ ఫతా పాలనలో ఉంది. 1993 ఓస్లో ఒప్పందాలలో రెండు పాలస్తీనా రాజ్యాల ఏర్పాటు ప్రతిపాదన ఉంది. అధ్యక్ష పదవినుంచి తాను వైదొలిగే లోగానే పాలస్తీనాలో రెండు రాజ్యాలు ఉనికిలోకి వస్తాయని' జార్జిబుష్ ప్రకటించారు. పాలస్తీనీయులకు మద్దతుగా భారత ప్రభుత్వం సహాయాన్ని ప్రకటించింది.

## సాహిత్యం - సంస్కృతి

1. సమీ అల్-ఖసీమ్: కవి, జర్నలిస్ట్, సంపాదకులు, రాజకీయవేత్త.
2. రిమ్ బన్నా: పాలస్తీనా గాయకురాలు, సంగీత దర్శకురాలు.
3. కమ్లియా జుబ్రాన్: పాలస్తీనా గాయకురాలు, పాటల రచయిత్రి, సంగీత దర్శకురాలు.
4. మై మస్రీ: పాలస్తీనా చిత్ర దర్శకురాలు.
5. నిస్రీన్ ఫౌర్:పాలస్తీనా రంగస్థల, సినిమా నటి,

## మూలాలు

*

పాలస్తీనా ప్రభుత్వ అధికారిక వెబ్ సైట్లు

## ఇవీ చూడండి

* యాసర్ అరాఫత్
# సెక్యులరిజం

జార్జి జేకబ్ హోలియోక్ (1817-1906), బ్రిటిష్ రచయిత, ఇతడి రచన 'సెక్యులరిజం'.
**సెక్యులరిజం** (**Secularism**) అనేది ఒక 'స్వేచ్ఛాయుత ఆలోచన', దీని ప్రకారం, కొన్ని కార్యాచరణాలు లేదా సంస్థలు, మతము లేదా మతముల విశ్వాసాల నుండి వేరుగా యుంచుట. అనగా ప్రజల లేదా వ్యక్తిగత మతపరమైన మార్గాలనుండి లేదా మతపరమైన భావనలకు ప్రత్యామ్నాయంగా సెక్యులర్ భావాలను పెంపొందించుట.

ఒక విధంగా చెప్పాలంటే, సెక్యులరిజం ప్రకారం, మతపరమైన చట్టాలు, ప్రబోధనలనుండి స్వేచ్ఛపొందడం. ఇవి రాజ్యాలకు మాత్రమే పరిమితం. అనగా ప్రజలు వ్యక్తిగతంగా మతపరమైన విషయాలు పాటించిననూ, రాజ్యమునకు మతపరమైన విషయాలనుండి దూరంగా వుండేటట్లు చేయగలిగే స్థితి. ఒక రాజ్యంలో వుండే అనేక మతస్థులు, దేశ, రాజ్య, పరిపాలనా విషయాల పట్ల అందరికీ ఆమోదయోగ్యమైన సూత్రాలను తయారు చేసి శాంతి సౌఖ్యాలను స్థాపించుట. రాజ్యము విషయంలోనూ, రాజ్య పరిపాలనా విషయంలోనూ మతానికి అతీతంగా, సామాజిక సత్యాల పట్ల అవగాహన పొంది, రాజ్య, ప్రజా హితము కొరకు పాటు పడుట.

## వివరణ

సెక్యులరిజం అనే పదాన్ని మొదటిసారిగా బ్రిటిషు రచయిత 'జార్జి హోలియోక్' 1846 లో ఉపయోగించాడు. ఈ పదము క్రొత్తదైననూ, 'స్వతంత్ర ఆలోచన' గా, సాధారణ వ్యాఖ్యగా చరిత్రలో కానవస్తుంది. ప్రత్యేకంగా, తొలి సెక్యులర్ భావాలు తత్వము, మతమును విడిచేసి చూసే విధము, అవెర్రోజ్ (ఇబ్న్ రుష్ద్) తత్వములోను, అవెర్రోయిజం తాత్విక పాఠశాలలో కనబడుతుంది. హోలియోక్ 'సెక్యులరిజం' అనే పదాన్ని సృష్టించి, మతమునుండి సమాజాన్ని వేరుచేసి, సమాజాభివృద్ధికొరకు తన సూచనలిచ్చాడు. దీనిలో మతాన్ని విమర్శించడము గాని, వ్యాఖ్యలు చేయడము గాని చేయలేదు. తనవాదనలో "సెక్యులరిజం, క్రైస్తవమతానికి వ్యతిరేకి కాదు, ఇదో స్వేచ్ఛాయుత ఆలోచన" అని అన్నాడు. ఇంకనూ "ఇది క్రైస్తవ మతాన్ని ప్రశ్నించదు, మతము యొక్క అస్థిత్వాన్ని, హేతువునూ ప్రశ్నించదు, సెక్యులరిజంలో వున్న జ్ఞానాన్ని ముందుపెడుతుంది, ప్రోత్సహిస్తుంది" అన్నాడు. సామాజిక జీవితాలకు కావలసిన వనరులను చూపెడుతుంది, పలు మతాల వారికి సామాజిక స్థితిగతుల శాస్త్రాలను బోధిస్తుంది.

## సెక్యులర్ రాజ్యము (లౌకిక రాజ్యము)

ప్రపంచ దేశాలు, అధికారికంగా 'సెక్యులర్' అయినవి నీలం రంగులో గలవు, రాజ్యపు మతం కలిగిన రాజ్యాలు ఎర్రని రంగులో ఉన్నాయి.
రాజకీయ పదజాలంలో, లౌకిక వాదం (సెక్యులరిజం) అనునది, ప్రభుత్వాన్ని, మతాన్ని వేరుగా వుంచడం. అటువంటి ప్రభుత్వాన్ని "మతప్రసక్తి లేని లౌకిక రాజ్యం" (లేదా సూక్ష్మంగా "లౌకిక రాజ్యం" అని) గా వ్యవహరిస్తారు. ఈ విధానంలో రాజ్యము తన ప్రజలలో అనేక మతాలు కలిగివున్ననూ, ప్రభుత్వంలో ఏమతమూ కలిగి వుండక పోవడం. పౌరచట్టాలతో మత సంప్రదాయాలకు తావు లేకపోవడం, మతపరమైన తారతమ్యతలను తొలగించి మెజారిటీలు, మైనారిటీలు (మతపరంగా) సమాన పౌరహక్కులు కలిగివుండేటట్లుగా సూత్రీకరించి రాజ్యాంగ వ్యవస్థను తయారుచేయడం.

రాజ్యాంగబద్దంగా లౌకిక రాజ్యాలకు ఉదాహరణ కెనడా, భారతదేశం, ఫ్రాన్స్, అమెరికా, టర్కీ, దక్షిణ కొరియా.

## ఇవీ చూడండి

* మానవతావాదం
* సెక్యులర్ రాజ్యము
* భారతదేశంలో సెక్యులరిజం
* సామాజిక సంస్కరణలు
* స్వేచ్ఛాలోచనలు
* కులనిర్మూలన

## మూలాలు

## బయటి మూలాలు

* Secularism 101: Religion, Society, and Politics Archived 2009-06-15 at the Wayback Machine
* SecularSites
* Institute for the Study of Secularism in Society and Culture
* The Secular Student Alliance
* SSRC Blog on Secularism, Religion, and the Public Sphere
# మలము

ఏనుగు మలము
**మలము**  లేదా **మలం** లేదా **పెంట**  లేదా **రెట్ట**  అనునది జీవులలో ఆహారం జీర్ణం కాగా మిగిలిపోయే విసర్జక పదార్థము. ఇది సాధారణంగా జీర్ణాశయంలో తయారై పురీషనాళము ద్వారా ప్రయాణించి , గుదము ద్వారా విసర్జింపబడుతుంది.

## జీవావరణ శాస్త్రము

ఒక జీవి ఆహారాన్ని తీసుకున్న తర్వాత మిగిలిన వ్యర్థాలు దాని శరీరం నుండి బయటకు పంపబడుతాయి.ఈ మలంలో చాలా సార్లు తీసుకున్న ఆహారంలో దాదాపు సగం శక్తి ఉంటుంది. ఒక జంతువు / జీవి మలమును వేరొక జీవి ఆహారంగా తీసుకోవచ్చు. ఇది ఆ జీవుల ప్రాథమిక ఆహారం కావచ్చును లేదా సాధారణ ఆహారము కావచ్చు. ఉదాహరణకు కుక్క మానవ మలము ను ఆహారంగా తీసుకుంటూనే ఇతర పదార్థాలను కూడా ఆహారంగా తీసుకుంటుంది. అలాగే కొన్ని రకాల బ్యాక్టీరియాలు, శిలీంద్రాలు కేవలము మలాన్ని మాత్రమే ఆహారంగా తీసుకొని మనుగడ సాగిస్తాయి.

## వాసన

మలము దుర్వాసన వేస్తుంటుంది. దీనికి కారణము అందులోని బ్యాక్టీరియా. కానీ ఇదే వాసన ఆ మలమును భుజించుటకు ఇతర జంతువులను ఆకర్షిస్తుంది. సుగంధ ద్రవ్యాలను తిన్న తర్వాత విసర్జించే మలములో జీర్ణం కాకుండా మిగిలిప్ఫ్యిన వాటి అవశేశాల కారణంగా కొన్ని సార్లు ఆ మలానికి దుర్వాసన ఉండదు.

## జంతు మలములు

జంతువుల మలములకు కొన్ని ప్రత్యేక పేర్లు ఉన్నాయి. ఉదాహరణకు:

* ఆవు \ గేదె \ ఎద్దు - పేడ
* పక్షులు - రెట్ట
* మేక \ గొర్రె \ పొట్టేలు - పెంటికలు

## ఉపయోగాలు

* మానవ మలమును సహజసిద్ద ఎరువు గా ఉపయోగిస్తారు. అలాగే వానపాముల మలాన్ని కూడా ఎరువుగా వాడుతారు.
* కొన్ని జంతువుల మలము నుండి వంట గ్యాస్ ను ఉత్పత్తి చేస్తారు. ఉదాహరాకు గోబర్ గ్యాస్

## చిత్రమాలిక

* అప్పుడే విసర్జించిన ఎలుగుబంటి మలము, తిన్న ఆపిల్ అవశేషాలు
* త్త కుప్పలో తిన్న ప్లాస్టిక్ సంచుల అవశేషాలు - ఎలుగుబంటి విసర్జించిన మలంలో
* గుర్రం మలము
* పక్షి రెట్ట పై వాలిన అందమైన సీతాకోకచిలుక
* పెంపుడు జంతువున మలమును వాటి యజమానులే శుభ్రం చేయాలని చెప్పే చట్టబద్ద హెచ్చరిక బోర్డు, డౌన్‌టౌన్ హూస్టన్, టెక్సస్
* ప్రభుత్వ కార్యాలయాలలో జంతు మలమును సేకరించే డబ్బా

## సూచికలు

## యితర లింకులు